ຊາອຸດີ ຍັງສືບຕໍ່ ນຳພາ ການໂຈມຕີທາງອາກາດ ໃນເຢເມັນ 
​ເຮືອບິນ​ລົບຫຼາຍລຳ​​ ໄດ້​ແນ​ເປົ້າໝາຍ​ໃສ່ ນະຄອນຫລວງ Sana'a ​ແລະ ບໍລິ​ເວນ​ອື່ນໆ​ ​ໃນ​ມື້​ທີ 5 ຂອງ​ການ​ໂຈມ​ຕີ​ທາງ​ອາກາດ ເພື່ອສະໜັບສະໜຸນ ທ່ານ Hadi ປະທານາທິບໍດີເຢເມັນ.
ການໂຈມຕີທາງອາກາດ ຢູ່ໃນເຢເມັນ ໂດຍແນວໂຮມທີ່ນຳພາ ໂດຍ ຊາອຸດີ ອາເຣເບຍ ແມ່ນຍັງສືບຕໍ່ ຕະຫລອດຄືນວັນອາທິດ ຈົນຮອດວັນຈັນມື້ນີ້ ຫຼັງຈາກບັນດາຜູ້ນຳປະເທດອາຫຣັບ ໄດ້ ປະຕິຍານວ່າ ຈະປະຕິບັດການທາງທະຫານຕໍ່ໄປ ຈົນກວ່າ ພວກກະບົດ Houthi ທີ່ໜູນຫຼັງໂດຍອີຣ່ານ ຈະຍອມແພ້ ເຮືອບິນລົບຫຼາຍລຳໄດ້ແນເປົ້າໝາຍໃສ່ ນະຄອນຫລວງ Sana'a ແລະ ບໍລິເວນອື່ນໆ ໃນມື້ທີ 5 ຂອງການໂຈມຕີທາງ ອາກາດ ເພື່ອສະໜັບສະໜຸນ ປະທານາທິບໍດີເຢເມັນ ທ່ານ Abd-Rabbu Mansour Hadi ທີ່ໄດ້ຮ້ອງຂໍຄວາມຊ່ວຍເຫຼືອ ເມື່ອອາທິດແລ້ວນີ້ ໂດຍກ່າວວ່າ ພວກ Houthi ປະຕິເສດຕໍ່ ຄວາມພະຍາຍາມຕ່າງໆ ເພື່ອສ້າງສັນຕິພາບນັ້ນ ພວກ Houthi ໄດ້ຢຶດເອົານະຄອນຫລວງ Sana'a ໃນເດືອນ ກັນຍາ ແລະ ເມື່ອສອງສາມອາທິດບໍ່ດົນມານີ້ ໄດ້ບຸກຄືບໜ້າ ໄປສູ່ເມືອງທ່າ Aden ຢູ່ທາງພາກໃຕ້ ບ່ອນທີ່ ທ່ານ Hadi ໄດ້ ຫລົບໜີໄປຢູ່ ເມື່ອເດືອນແລ້ວນີ້ ເພື່ອທີ່ຈະພະຍາຍາມປົກຄອງ ປະເທດ ທ່ານໄດ້ຫລົບໜີອອກຈາກເຢເມັນ ໄປຍັງນະຄອນ ຫລວງ Riyadh ຂອງຊາອຸດີ ອາເຣເບຍ ໃນອາທິດແລ້ວນີ້ ເລຂາທິການໃຫຍ່ ສັນນິບາດຊາດອາຫຣັບ ທ່ານ Nabil Elaraby ກ່າວໃນວັນອາທິດວານນີ້ ວ່າ ຈະຕ້ອງກູ້ເອົາ  ຂອງທ່ານ Hadi ນັ້ນ ກັບຄືນມາ